
“AXA ” (din prima serie a revistei) 

♦ “AXA” (Publicaţie bilunară, Politică, Artistică si Literară). Direcţia si administraţia: H. 
Guguianu. Redactori: Mihail Polihroniade si Ioan-Victor Vojen. Apare la 20 Octombrie 1932, 
Bucureşti. “Concepem un stat nou etnic românesc clădit pe tradiţii, pe credinţa străbună, pe 
primatul familiei si al culturii româneşti, pe sacrificiul nostru al tuturor celor care ne-am 
descătuşat de egoismul individualist... Vom arăta... că izbânda comunistă ar însemna izbânda 
elementelor anarhice, anticreştine, distrugătoare de ordine si aşezare trainică, a singurului izvor 
de pace, bunătate si înălţare... Celor care sapă temelia caselor noastre si a credinţei noastre ne 
vom împotrivi... ” - se arată într’un articol de fond al primului număr sub semnătura lui Ioan 
Victor Vojen, exprimând clar direcţia de urmat a publicaţiei ( Predoslovie , I, 1). Printre fondatorii 
prestigioasei reviste s’au numărat: Ion I. Moţa, Vasile Marin, Mihail Polihroniade. Colaboratori: 
Al. Constant, Vasile Christescu, N. Crainic, Ion V. Vojen, N. Roşu, Ion I. Cantacuzino, Vladimir 
Dumitrescu (Zyrax), Ştefan C. Ionescu, Arsavir Acterian, C. Noica, Paul Sterian, Radu Gyr, G. 
Zlotescu, Al. Bassarab, s.a. Interzisă de serviciul de cenzură, ultimul număr (II, 24) din această 
primă serie apare la 23 Decembrie 1933. înfăţişând câteva opinii despre proaspăta dizolvare a 
Gărzii de Fier si prigoana antilegionară dezlănţuită de guvernarea Duca, sunt consemnate în acest 
număr răspunsurile mai multor intelectuali în frunte cu Nichifor Crainic, care ţine să accentueze: 

“ Liberalii, ultimii mastodonţi ai unei ere defuncte pentru Europa, au crezut că Garda de Fier e 
un partid politic si au dizolvat-o... Dar Garda de Fier e o credinţă si o formidabilă disciplină 
morală în tiparele căreia clocoteşte lava acestei credinţe ”. Cu mare parte din grupul redacţional 


















arestat, revista anunţă cititorilor: “Astăzi, când toate publicaţiile îmbracă veşmânt festiv, noi 
apărem sărac. Explicaţia e simplă - colaboratorii ‘Axei ’ se află în cazematele Jilavei si alte 
închisori; drept mărturie stau: Mihail Polihroniade, Ioan Victor Vojen, Ion I. Moţa, Vasile 
Marin, ing. Virgil Ionescu, Vasile Cristescu, Alexandru Cantacuzino, pr. N. Georgescu-Edineţi, 
Virgil Rădulescu, Const. Popov si A. Vântu. Sub acelas steag, gând si credinţă, rămânem deplin 
încrezători în marea victorie de mâine ”. într’un amplu articol descriptiv cu titlul “ Momente din 
Istoria presei Legionare”, ziarul “Cuvântul” (XVII, Nr. 27) din data de 9 Noembrie 1940, 
scria: “Revista Axa a fost prezentă în toate manifestările Mişcării Legionare, ea a întrunit cele 
mai alese condee din presa naţionalistă si a lăsat o urmă de mare înălţare sufletească... Cel mai 
productiv redactor al revistei Axa a fost Mihail Polihroniade. Articolele lui r> de mari 
dimensiuni, izvorîte dintr ’o convingere nezdruncinată, documentate întotdeauna, scrise cu un 
condei sprinten, sunt pietrele unghiulare ale presei legionare ” (ibidem). 



10 Decemvrie 

“AXA ” - Numărul 32 (IX) apărut la 11 Decembrie 1940 

Reapare la 2 Decembrie 1940 (IX, Nr. 25) cu subtitlul “ziar de luptă politică, doctrină 
legionară, informaţie si reportaj”. Cotidian de seară. Ctitor: Mihail Polihroniade. Director: Pavel 
Costin Deleanu; Prim-redactor: Crisu Axcntc. 2 ' Numărul 32 (IX) apărut la 11 Decembrie 1940, 
omagiază semnificaţia zilei de 10 Decembrie 1922, “baza de plecare a unei întregi generaţii 
pentru crâncena luptă a biruinţei legionare” , raportată la 10 Decembrie 1940 ca “început de 
veac nou, gama suferinţei unei întregi generaţii si treptele Golgothei acestei generaţii..., primul 
popas pe acest nou drum orientat de braţele miilor de cruci ale martirilor nostrii ”, cu 
certitudinea că: “Studeţimea de astăzi ca si cea de mâine va înţelege sensul adânc al acestei 
sfinte orientări!” (C-tin Papanace - “10Decemvrie 1922”). Tot asa se pronunţă si I. G. Dimitriu, 
care arată că “Mişcarea Legionară proclamă ziua de 10 Decemvrie ca ziua suferinţei legionare. 
A tuturor suferinţelor îndurate si a celor pe care le vom îndura ”, iar “în amintirea acestor 
chinuri, toţi cei ce-am suferit atunci, să facem din ziua de 10 Decemvrie O ZI DE POST SI 
RUGĂCIUNE, Ziua suferinţei pentru credinţa în Ţara noastră, pentru credinţa în viitorul ei” 
(art. “10 Decemvrie 1922-1940 ”). “La 10 Decembrie 1922, zarurile au fost aruncate - scrie Ion 





Zeana, Preş. Stud. Macedo-Români - ' Duhul marilor rupturi’ a erupt atunci vulcanic la 
suprafaţă. Si s ’a revărsat clocotitor, ca o lavă, peste întreaga Ţară. Din volbura vremii, sub un 
cer brăzdat de fulgerele furtunilor ce aveau să vină, sbucni din străfunduri milenare de Istorie si 
Neam, figura de cremene si vulture a unui flăcău înalt cât o culme de veac nou: Căpitanul. El a 
creat mitul. A polarizat energiile, dându-le unitate, direcţie si convergenţă ”, si prin aceasta, 
“studenţimea si-a descoperit Zeul” , pornind “săpropovăduiască, mistică si fanatizată, adevărul 
mare, unic, organic, rumânesc al religiei celei noui: “Patria! Patria! Patria!’’ (art. “ 10 
Decemvrie”). Tot pe fondul omagial al acestui număr cu privire la istorica dată din trecutul 
studenţimii, semnează: Pavel Costin Deleanu - “10 Decemvrie 1940”: Crisu Axente - “Un 
vechiu si un nou 10 Decemvrie”: Teodor Iliuţ - “ Studenţii Florea Florescu - “Cartea si 
studentul”, fiind reproduse cu această ocazie câteva articole apărute în publicaţiile timpului, 
însoţite de mai multe facsimile ale ziarelor “Cuvântul Studenţesc” si “Axa”. Sub titlul: “Ziua 
de 10 Decemvrie a fost sărbătorită cu deosebită măreţie”, este prezentat reportajul de ultimă oră 
al ziarului în care sunt relatate festivităţile ce au avut loc în Bucureşti, începând cu serviciul 
divin de la biserica Sf. Anton (“Biserica Studenţilor”) “ oficiat de un sobor în frunte cu preoţii 
Georgescu-Edineţ, duhovnicul studenţimii si Ilie Imbrescu, vajnicul luptător al credinţei 
legionare”, si culminând cu festivitatea dela Casa Studenţească si cuvântările participanţilor la 
acest important eveniment: Viorel Trifa (preş. U.N.S.C.R. - Uniunea Naţională a Studenţilor 
Creştini din România), D-tru Grozea (cond. Corpului Muncitoresc Legionar) si Horia Sima, 
Comandantul Mişcării Legionare. Reţinem din discursul final al acestuia: “Studenţimea a 
format, permanent, osatura mişcării legionare, iar în decursul marei prigoane, studenţii au dus 
greul... Contribuţia de jertfă a studenţimii a fost decisivă pentru biruinţa mişcării legionare ”, 
exprimându-si credinţa că “idealulstudenţimii este mult mai larg” si că ea va trebui “să lupte 
până la biruinţa finală”. Tot din cuprinsul bogat al acestui număr, atrage atenţia conferinţa Prof. 
Traian Brăileanu (ministrul Educaţiei Naţionale, Cultelor si Artelor) cu titlul: “Mişcarea 
legionară, mişcarea tinereţii”, conferinţă în care vorbeşte despre scopul educaţiei si al 
disciplinei în sânul comunităţii, pentru a cărei existenţă si dăinuire “trebue să fie în primul rând 
o strânsă legătură sufletească, între elită si mulţime ”, cu o explicaţie finală privind 
cadrul “fenomenului legionar” în structura actualului stat. 




“AXA ” - Numărul 43, IX, Crăciun, 25 Decembrie 1940 

Numărul special de Crăciun din 25 Decembrie 1940 al ziarului “Axa” cuprinde 26 de pagini (IX, 
Nr. 43, 25 Dec. 1940), având pe frontispiciu reprezentarea Naşterii Domnului de Gheorghe 
Vânătoru (în frumoase culori), cu valoroasele contribuţii semnate de: D. Barbilian (Ion Barbu) - 
“Umanismul cel nou ” (patentat cu o expresivă gravură de Cristea Grossu), în care autorul se 
întreabă si răspunde cu privire la “Ce poziţie ocupă tânăra noastră cultură legionară faţă de 
umanismul clasic’’ si “neo-umanismul ştiinţific”, unde, desvoltând, afirmă curajos: “Vremurile 
noastre legionare sunt omoloage cu vremurile primilor părinţi ai Bisericii”, cultivarea 
umanismului clasic neajutătoare si “stearpă”, ea trebuind a fi “ delăsată“Nu ştiu care confrate 
- scrie autorul -punea de curând în principiu imitarea respectuoasă a maeştrilor, ca normă a 
culturii româneşti. Nimic mai departe de autenticitatea legionară, decât această abdicare a 
spiritului dela întrepiditatea sa... In veacul legionar, singurul umanism nesubversiv care, prin 
ideile ce le agită nu pune în primejdie temeliile acelei Biserici arătată de Căpitan ca marginea 
de sus a mersului asimptotic al Legiunii si care poate trezi si interesul oamenilor de acţiune 
prin puterea aplicativă a creaţiilor sale, - efect al unei misterioase armonii prestabilite, între 
spirit si lume, - e umanismul cel nou al ştiinţei’’'’; Anton Balotă - “Ortodoxia noastră ”, ce este, 
în definiţia clară a autorului, “aceea a vieţii populare, care, unind peste hotare sufletul neamului, 
a perpetuat din generaţie în generaţie specificul etnic..., crucea fără de care românul nu începe 
nimic, fapta bună, singura mândrie a omului pe plaiurile noastre; a fost lupta pentru apărarea 
pământului pe care ne-a aşezat Domnul, luptă după care Ştefan zidea câte o biserică si postea 
patruzeci de zile; a fost munca ce înfrăţea odinioară ca si lupta, pe rumân cu slujitorul 
Domnului, în toate zilele muncitor si el, în caz de atac duşman luptător si el, niciodată 
funcţionar al Statului ca azi, au fost mormintele ce străjuind locaşul Domnului aminteau 
creştinului credinţa lumei celei adevărate, ce va să vie, credinţă mai veche pe aceste pământuri 
decât creştinismul... Pr. Alex. Popescu - “Cartea neamului lui Iisus Hristos”; Pavel Costin 
Deleanu - “S’a întrupat!”; Alexandru Randa - “Moştenirea jertfelor”; George Cumpănasu- 
“Cum am aflat la Jilava vestea asasinării Căpitanului”; Mircea I. Goruneanu - “Neam Nou”; 






Ion Botas - “ Cultul noilor născuţi Jose Maria Peman - “Romanţa celor căzuţi pe câmpul de 
luptă” (versuri dedicate luptătorilor naţionalişti din Spania în lupta contra comunismului traduse 
de Olga Caba); Dan Botta - “Colinde...”', Ilarion Cocisiu - “Crăciunul nostru”', Gh. Raţiu - 
“Crăciunul în Timoc” (comuna Ţâbru); Liviu Bratoloveanu - “Vicleimul”; Ilie Anesia - 
“Plugusorul Legionar ”; Constantin Răutu - “Nicolae Bălcescu, vizionarul vremurilor de azi” 
(cu o frumoasă gravură realizată de Al. Bassarab); Horia Stamatu - “Pan” (versuri - fragment, 
cu o gravură de Anatol Vulpe). Sub titlul “Crăciunulprigoniţilor”, publicaţia ‘‘evocă zilele 
întunecate ale sărbătorilor Crăciunului petrecute în prigoană ”, gânduri si amintiri descrise de 
Corneliu Georgescu - “La Vaslui, în prigoană ”, C-tin Papanace - “Noaptea Mos Ajunului”, dr. 
Serban Milcoveanu - “Crăciunul în cetatea torturii dela Rămnicu-Sărat” si Dumitru Groza - 
“în cazematele Chisinăului”, crâmpeie emoţionante ‘‘din viaţa de sbucium si chin ” a acestor 
legionari. Alte contribuţii de relevanţă din acest număr de excepţie: Mioriţa Musat - “Crăciunul 
copiilor”; Niculae Tatu - “Un uitat: Aurel C. Popovici - Ce ne desparte, si ce ne apropie de 
el”; Ion Pupeza - “Temeiurilepoliticei sociale în Statul Legionar” cum si multe altele, semnate 
ori nesemnate, prea numeroase pentru a le aminti în totalitate, alături de frumoase colinde culese 
din diferite puncte ale ţării ce se împletesc în paginile publicaţiei. 



“AXA ” - Numărul 47, IX, Anul Nou, 1 Ianuarie 1941 

Cu numărul 47 (IX), ziarul păşeşte în Noul An 1941, înfăţişând în prima pagină un interesant 
fotomontaj având în partea stângă chipul regelui Burebista (făuritorul întâiului Stat Dac) si o 
reproducere de pe Columna lui Traian privind luptele de apărare ale strămoşilor noştri daci - 
simbolizând eroismul si sacrificiul lor în luptele purtate cu armatele romane invadatoare -, apoi, 
în partea centrală, o imagine reprezentându-1 pe Horia în fruntea iobagilor răsculaţi din 
Transilvania împotriva asupririi nobilimii maghiare, urmată de portretul voevodului Mihai 
Viteazul (unificatorul celor trei ţări româneşti), cel al gloriosului voevod creştin Ştefan cel Mare 
si Sfânt, iar în dreapta, reproducerea steagului ostăsesc al Măritului Domn (originalul aflat atunci 
în colecţia “Muzeului Militar”), toate suprapuse pe harta teritoriului românesc cuprins de la Tisa 



si până la Nistru. în ultima parte a fotomontajului, jos, sunt expuse portretele celor doi 
conducători ai Mişcării Legionare, Comeliu Codreanu (“Căpitanul”) si Horia Sima 
(“Comandantul”), înconjuraţi de numeroşi legionari surprinşi în diverse ipostaze si îndemnul 
codrean : “ înainte, dragi legionari! Fiţi mândri de tot ce-a fost în anul acesta si priviţi cu o 
nesfârşită încredere în anul care vine!” - urare si îndemn în acelaşi timp. Cea de-a doua pagină 
a ziarului (reprezentând central un fragment de frescă din Ion Botezătorul realizat de Andrei 
(Andronic) Cantacuzino, parte a expoziţiei grupului plastic LUCHIAN deschisă în sala Dalles, 
unde "Prinţul Alexandru Cantacuzino apare în această compoziţiune ca unul din cei chemaţi la 
predica depe munte” cum se exprimă publicaţia), conţine mai multe articole semnate de 
Alexandru Bassarab, L. Popovici si Anton Balotă, un “calendar legionar” pentru ziua de 31 
Decembrie si 1 Ianuarie, versuri din folclor culese de Florea Florescu si Ilarion Cucisiu, ultimul 
cu un plugusor cules în 1932 dela Aurel Barbu de 13 ani din Cometu-Ilfov: “Seara Sfântului 
Vasile / Fie-vă boeri, de bine. / De multişor a 'serat / Si noi n 'am mai colindat / Ais boul dinainte 
/ Cu coarnele poleite; / Ais boul din mijloc / Cu corniţele de foc; / Ais boul dela roată / Cu 
corniţele de piatră”. “Anul plastic 1940 ” se intitulează articolul semnat de Alexandru Bassarab, 
în care autorul face o analiză retrospectivă asupra principalelor expuneri din Capitală în decursul 
anului, oprindu-se în special asupra valorosului grup de tineri artişti plastici reprezentat de Gh. 
Zlotescu, Valentin Hoeflich, Gh. Vânătoru, Al. Bassarab, dar si ai celorlalte arte de sculptură si 
arhitectură, cum ar fi: Cristea Grossu (sculptor), D-tru Anastase (sculptor), Nicolae Goga 
(arhitect), Const. Joja (arhitect), - toţi participanţi la marea expoziţie din Sala Dalles dela finele 
anului, ca membri ai grupurilor “Ideia Românească” si “Luchian”. Despre “Datină si tradiţie ” 
ne vorbeşte Anton Balotă în aceiaşi pagină a ziarului: “Tradiţia este garanţia creaţiunii în spirit 
etnic si prin aceasta isvorul tuturor contribuţiilor naţionale... întoarcerea la tradiţie, nu 
înseamnă deci, asa cum lasă să se înţeleagă duşmanii vieţii etnice, întoarcerea la forme de viaţă 
trecută, ci numai ţinerea în seamă în orânduirea traiului nostru a tot ceeace din trecut prin 
datini este încă viu, cu adevărat viu în sufletul omenesc Pavel Costin Deleanu, “Din pragul lui 
1941 ”, face o incursiune cu privire la semnificaţia zilei de 6 Septembrie, înfăţişând preludiile 
politice ale ultimilor doi ani si jumătate în cadrul european si românesc, dezastrele politicii 
nefaste a fostului regim carlist, prăbuşirea lui în oprobiu si victoria Legiunii dela 6 Septembrie, 
“ziua Libertăţii de când începe acţiunea desăvârşirii istorice a biruinţei legionare, a biruinţa 
Neamului prin Legiune ”, cu adăugarea că “îi rămâne sarcina istorică de a reface si Patria si 
Neamul”. Despre “Râmnicul Sărat - cetatea reculegerii si a tăriilor legionare” (loc de ultimă 
suferinţă al conducătorilor legionari, porniţi în lanţuri de aici în miezul nopţii si strangulaţi în 
furgoane, ori seceraţi de mitralierele ucigaşe în curtea înconjurată de ziduri groase a închisorii), 
Costin I. Murgescu ne împărtăşeşte câteva însemnări ale unui pelerinaj de natură dramatică, 
descriindu-ne - zguduit parcă de emoţiile triste ale paşilor porniţi în căutarea smerită a 
reculegerii -, impresiile apăsătoare la vizitarea cimitirului si celulelor închisorii ale celor plecaţi 
de-acum la ceruri, martirii Legiunii: “...Au rătăcit prin frig, au fost loviţi cu patul pustii de 
jandarmi, au dormit pe-o scândură aşezată pe ciment, au flămânzit ca animalele prin păduri. Si 
toate acestea pentru a trezi Neamul, pentru a salva pe cei ce petreceau liniştiţi si mulţumiţi - în 
timp ce duba ‘sfinţilor ’ se sguduia pe uliţele Râmnicului... Pe aici a fost ultimul ‘lor ’ drum. 
Drumul morţii... Acolo - mai spune autorul rândurilor - sunt oasele de temelie pe care ne 
mişcăm noi, toţi cei rămaşi în viaţă... ” Despre “Frăţia de cruce în trecutul românesc ”, originea 
si semnificaţia ei istorică, ne vorbeşte Stelian Semedrescu care scrie: “Când vremurile grele 
apăsau chinuita viaţă a bietului român, el lua calea codrului si se haiducea pentru a lupta 
împotriva prigonitorului. Primul act pe care-l făceau, cei apucaţi pe calea codrului, atunci, era 



înfrăţirea, deveneau fărtaţi, frăţiori, fraţi de cruce, fraţi din dragoste, în desisul, de-atâtea ori 
prietenos, al pădurii... Această înfrăţire era legământul solemn încheiat în faţa lui Dumnezeu 
că-si vor fi cu credinţă unul altuia, că nici o şovăire nu-i îngăduită vreunuia din cei înfrăţiţi 
astfel, când celălalt s ’ar afla în vreo primejdie” , un obicei străvechi de altfel, repus ca nonnă 
organizatorică de bază la însăsi temelia organizaţiei legionare. “Viaţa de jertfă, opera si moartea 
profesorului Vasile Christescu” se intitulează genericul din pg. 7 a ziarului, omagiu colectiv 
adus istoricului în preajma împlinirii a doi ani dela miseleasca lui asasinare în Ianuarie 1939, 
semnăturile de evocare purtând numele iluştrilor Prof. Traian Brăileanu, Prof. P. P. Panaitescu, 
Corneliu Georgescu, Serban Milcoveanu si Traian Herseni, încadrate de amintirile semnate de 
Manole Rădulescu: “ Până la înrolarea în rândurile Legiunii, viaţa comandantului Christescu 
s ’a confundat cu pasiunea cărţii. Fiu de judecător, crescut în spiritual dreptăţii, Vasile 
Christescu a fost cel mai eminent elev al liceului “Cantemir Vodă ” si al Facultăţii de litere din 
Bucureşti, unde si-a luat licenţa cu “magna cum laudae”, tratând în 1923 - subiectul: 

‘‘Elemente orientale în Tracia ”. Elev al lui Vasile Pârvan - magistrul - cum îi ziceau emulii, 
Vasile Christescu, are din nou ocazia - în 1924 - să se remarce: obţine la examenul de 
capacitate, premiul întâiu, -pe ţară... în 1929, îsi ia doctoratul cu aceiaşi mare distincţie: 
‘‘magna cum laudae”... (articolul “Amintiri”). “Vasile Christescu a iubit cu pasiune şcoala, 
pentrucă iubea tinereţea, iubea creşterea tumultoasă a vieţii si se simţea în stare să o strunească 
si s ’o modeleze după principiile frumuseţii omeneşti ” - scrie Traian Herseni în articolul său 
evocativ purtând titlul celui omagiat, iar P.P. Panaitescu în “Vasile Christescu ca istoric”, 
completează: “Vasile Christescu a înnoit în chip fundamental cunoştinţele istorice asupra Daciei 
Romane, asa cum magistrul său, Vasile Pârvan le înnoise pe cele privitoare la la Dacia dinainte 
de Traian. El rămâne cu o operă de netăgăduită valoare în ştiinţa noastră istorică, fără de care 
nu se înţelege nimic din istoria noastră antică. Nimeni înainte sau după dânsul n ’a mai dat nici o 
operă de sinteză asupra acestei epoci ”. Un valoros studiu sociologic semnează Ion Ionică despre 
“Puterea de rod”, subiect sintetizat în subtitlurile ce le cuprinde: “Cununa sau buzduganul, o 
ceremonie agrară în Ţara Oltului ”, “Cântecul ritual al cununei ”, “Obiceiuri în legătură cu 
munca în Ţara Românească”, “Formeleprimare ale ritului agrar”, “Naturaputerii de rod” si 
“Viziunea magică”... Alte articole de importanţă în cuprinsul numărului: A.B. (Alexandru 
Bassarab) - “Ultimul An Nou al Căpitanului la Predeal”', Florea Florescu - “Obiceiurile de 
Anul Nou în Ardeal”', Ştefan Ion Gheorghe - “Balada IlI-a lui Horia” (versuri); “Icoane, 
evocări si mărturii din Ardealul românesc”', “Opagină din istoria Ardealului - Mişcarea 
memorandistă” (ambele nesemnate); Mihail B. - “Revizuireaprocesului Căpitanului, singurul 
fapt important din Anul judiciar 1940”; Grigore Vlădoianu - “Penitenciarul special Doftana si 
celula Căpitanului”; Vasile Dova - “Economia Ţării în regimul legionar” si multe altele si de 
interes, prea numeroase pentru a le putea înşira pe fiecare în parte în acest spaţiu. 




“AXA ” - Numărul 56, X, 14 Ianuarie 1941 

Revenind la evoluţia ziarului “Axa” din perioada acestei serii apărute, nu putem încheia înainte 
de a sublinia un alt număr de valoare extremă prin profunzimea conţinutului său, număr apărut la 
14 Ianuarie 1941 (X, Nr. 56) la aniversarea tristă a patru ani dela sacrificiul creştin al eroilor 
căzuţi în Spania la Majadahonda, Ion I. Moţa si Vasile Marin. Semnează în această ediţie: Pavel 
Costin Deleanu - “ Pentru Hristos”; Andrei Vasile - “Ion I. Moţa, tăria credinţei noastre”; 
Octav Iosif- “Vasile Marin ”; I. G. Dimitriu - “Jertfa lui Moţa si Marin pentru Hristos si 
Neam”; Louis Beneyto - “Cei ce nu mor”; Ion Ionică - “Moţa înaintemergătorul”; Crisu 
Axente - “Cu legionarii din Spania în Franţa”; Alexandru Bassarab - “Cum i-am cunoscut”; 
Mircea Goruneanu - “Majadahonda”; Gheorghe Năstase - “Jertfa manolică”; Ion Botas - 
“Testamentul lui Ion Moţa”; Alexandru Randa - “Ion Moţa”; Vera Totu - “13 Ianuarie 
1937”. Sub titlul “Moartea lui Moţa si Marin povestită de camarazii lor de luptă”, sunt 
transcrise fragmente din amintirile supravieţuitorilor echipei din Spania cuprinse în lucrările 
publicate de aceştia: Nicolae Totu (“însemnări de pe front”), Bănică Dobre (“Crucificaţii”), 
Alexandru Cantacuzino (art. “Mărturisesc” si “Povestea unei nopţi”), Ing. Gh. Clime sau alţii, 
fiind reproduse cu această ocazie si un număr însemnat de articole apărute în presa naţionalistă 
sau legionară scrise de cei doi Comandanţi omagiaţi, între ele, ca adevărate fruntarii de veşnicie, 
“Măsura creştinătăţii noastre” aparţinând lui Ion I. Moţa sau “Morţii noştri”, sub semnătura lui 
Vasile Marin. 

Ultima ediţie (serie) a “AXEI” (trei numere), a avut loc la Rostock, în 1942, sub conducerea lui 
Pavel Costin Deleanu, numărând printre colaboratori pe: Horia Stamatu, Nicolae Petrascu, Eugen 
Teodorescu, Corneliu Georgescu si alţii. 

Tipografiile “Lupta” N. Stroilă si “Universul”, Bucureşti (1932-’33). Imprimeriile “Curentul” 
(1940-‘41). 

Nicolae NIŢĂ 





1)_ 

- Vezi, în special, articolele distinctive privind “Dreapta Românească” (I, Nr. 2); “O anumită 
stângă dar si o anumită dreaptă” (I, Nr. 4); “Pentru o politică externă românească” (I, Nr. 10); 
“Garda de Fier si statul democrat” (I, Nr. 13); “Sensul revoluţiei naţionale” (I, Nr. 14); 

“Garda de fier la postul de onoare” (I, Nr. 23), “Naţionalism si cuzism” (II, Nr. 5), s.a. 


2 )_ 

- Doctor în Drept dela Paris, trăgându-se din istorica familie a tribunului Axente care a jucat un 
mare rol sub conducerea lui Avram Iancu în luptele cu ungurii din anii 1848-1849. Tatăl lui a 
descălecat din Ardeal si s’a aşezat la Tumu Severin unde a profesat avocatura. Aici s’a născut 
Crisu Axente (fost Prefect al judeţului Mehedinţi în perioada 1940-41). 




